E奶林襄做乜都畀人鬧 網友道破箇中原因
2024年04月23日 21:01
東網電視
更多新聞短片
台灣啦啦隊女神林襄,有着E Cup傲人上圍嘅佢樣靚身材正,甜美外貌更係紅遍亞洲地區,可惜人紅自然是非多,自從宣布從「樂天女孩」跳槽去「小龍女」後,外界質疑嘅聲音更浪接浪不停,先係指佢人氣下滑外,又被嫌棄身材過瘦唔好睇,似足骷髏跳舞一樣,面對排山倒海嘅負評,雖然林襄本人一於少理繼續做自己,但就有網友唔理解,喺社交網發文問:「為甚麼好多女孩討厭林襄?」
網友喺社交網發文表示每次身邊朋友提到林襄時,都會瘋狂嘲諷係「假掰女、塑膠、假奶」,令網友忍唔住發文道:「但說真的,現在女生誰沒碰過一點醫美,我自己臉上也差不多一台C300。我真的很想知道,為甚麼那麼多女生討厭她?」對於林襄嘅抗壓能力,網友亦表示相當佩服。
對於網友嘅提問,其他網友亦紛紛留言各抒己見道:「李多慧是個比較,就是氣質差異」、「嘴巴上說不想靠奶紅,但又一直穿展露身材的衣服」、「給人感覺很隻掰」、「炒作熱度高但實力普普吧!上綜藝反應不好,長相沒有到頂」;但亦有人認為純粹被人妒忌:「男、女生都有,來自魯蛇們的嫉妒眼紅」、「一種見不得別人好的心態吧!甚麼醫美之類的只是藉口,用來包裝自己那出於純粹的惡意」、「大家就是愛酸!」